Document ID: 32004D0609

KOMISIJAS LĒMUMS
(2004. gada 18. augusts),
ar ko groza Lēmuma 2003/804/EK I pielikumu, kas atļauj noteiktām trešajām valstīm eksportēt dzīvus moluskus to turpmākai kultivēšanai, nobarošanai vai izlaišanai Kopienas ūdeņos
(izziņots ar dokumenta numuru K(2004) 3128)
(Dokuments attiecas uz EEZ)
(2004/609/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 28. janvāra Direktīvu 91/67/EEK, kas izskata dzīvnieku veselības nosacījumus, kas valda akvakultūras dzīvnieku un produktu izvietojumu tirgū (1), un īpaši tās 19. panta 1. punktu,
tā kā:
(1)
Ar Komisijas Lēmumu 2003/804/EK (2) ir noteikts trešo valstu saraksts, no kurām dalībvalstīm ir atļauts importēt dzīvus moluskus, to olas un gametas tālākai kultivēšanai, nobarošanai, tālākai izlaišanai vai cilvēku patēriņam Kopienas valstīs, kā arī sertifikāta paraugs, kuram jāpavada šāda veida sūtījumi.
(2)
Kopš Direktīvas 91/67/EEK stāšanās spēkā dzīvnieku veselības prasības no trešajām valstīm Kopienā importētajiem akvakultūras dzīvniekiem nav mainījušās. Kamēr tiks noteiktas saskaņotas sertifikācijas prasības, dalībvalstis ir atbildīgas par to, lai nodrošinātu, ka akvakultūras dzīvnieku un to produktu imports no trešajām valstīm tiek pakļauts vismaz vienādiem nosacījumiem ar tiem, kas attiecas uz Kopienas produkcijas izvietojumu tirgū saskaņā ar Direktīvas 91/67/EEK 20. panta 3. punktu.
(3)
Komisijas uzmanība ir tikusi vērsta uz to, ka daži uzņēmumi Kopienā ir atkarīgi no konkrētu sugu dzīvu molusku ieguves to dzīves agrīnos posmos, kuri paredzēti turpmākai kultivēšanai, nobarošanai vai izlaišanai Kopienas valstu ūdeņos, kā arī no pastāvīga šo sugu importa. Attiecīgo sugu dzīvnieku piegāde starp ES dalībvalstīm un Eiropas Brīvās tirdzniecības asociācijas locekļiem ir ierobežota, tādēļ pārejas perioda laikā, zināmām trešajām valstīm ir jādod šādas tirdzniecības atļauja, kamēr tiek pabeigtas Kopienas noteikumos paredzētās pārbaudes uz vietām. Attiecīgi grozījumi jāizdara Lēmuma 2003/804/EK I pielikumā.
(4)
Šāds pagaidu saraksts jāierobežo līdz valstīm, kuru veterinārie dienesti ir tikuši novērtēti un kuras ir atzītas kā tādas, kas sniedz vajadzīgās garantijas, parakstot dzīvu dzīvnieku eksporta sertifikātus, tāpēc tās var iekļaut šajā sarakstā, neapdraudot Kopienā noteikto dzīvnieku veselības stāvokli.
(5)
Tiek uzskatīts arī par nepieciešamu vienkāršot I pielikuma tabulas formu, lai izvairītos no prasību atkārtojumiem, kuras ir iekļautas sertifikātu paraugos.
(6)
Šajā Lēmumā paredzētie pasākumi ir saskaņā ar Pārtikas ķēdes un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/804/EK I pielikumu aizvieto ar šā Lēmuma pielikuma tekstu.
2. pants
Šis Lēmums tiek adresēts dalībvalstīm.
Briselē, 2004. gada 18. augustā

Labels: 17
5
0
3
6